nvidia/miracl-vision huggingface dataset:
Wilaya za Uganda

Makala hii imepangwa kwa mfululizo:Siasa na serikali yaUganda Uganda imegawanywa katika wilaya 135 na mji mkuu wa Kampala . Kila wilaya ni sehemu ya mmoja wa mikoa minne. Wilaya mpya 7 zimeanza kazi rasmi tarehe 1 Julai 2019 zikifisha idadi kuwa 135. Wilaya nyingi zimepewa majina kulingana na miji mikubwa ya biashara na utawala. Kila wilaya hugawanywa zaidi katika wilaya ndogo, kaunti, kaunti ndogo n.k. Kiongozi mchaguliwa wa kila wilaya ni Mwenyekiti wa Baraza la Mitaa. Chini ni takwimu ya idadi ya watu kadiri ya sensa ya mwaka 2014 Mnamo Septemba 2015, Bunge la Uganda liliamua kuanzisha wilaya mpya 23 katika miaka minne ya mbele. Hizo ni: Afrika Kusini · Algeria · Angola · Benin · Botswana · Burkina Faso · Burundi · Cape Verde · Chad · Côte d'Ivoire · Eritrea · Eswatini · Ethiopia · Gabon · Gambia · Ghana · Guinea · Guinea-Bissau · Guinea ya Ikweta · Jibuti · Kamerun · Kenya · Komoro · Jamhuri ya Afrika ya Kati · Jamhuri ya Kidemokrasia ya Kongo · Jamhuri ya Kongo · Lesotho · Liberia · Libya · Madagaska · Malawi · Mali · Mauritania · Mauritius · Misri · Moroko · Sahara ya Magharibi · Msumbiji · Namibia · Niger · Nigeria · Rwanda · São Tomé na Príncipe · Senegal · Shelisheli · Sierra Leone · Somalia · Somaliland · Sudan · Sudan Kusini · Tanzania · Togo · Tunisia · Uganda · Zambia · Zimbabwe
Mkoa wa Maputo

Maputo ni jina la kutaja mkoa ulioko nchini Msumbiji. Mji mkuu wake ni Matola. na miji ya:
Mkoa wa Nampula

Nampula ni jina la kutaja mkoa ulioko nchini Msumbiji. Mji mkuu wake ni Nampula. Na miji ya:
Tom Mboya

Thomas Joseph Odhiambo Mboya (15 Agosti, 1930 - 5 Julai, 1969) alikuwa mwanasiasa maarufu wa Kenya wakati wa serikali ya Mzee Jomo Kenyatta. Yeye alianzisha chama cha Nairobi People's Congress Party, chama ambacho kilichangia kukua kwa chama maarufu Kenya African National Union (KANU), alikuwa pia Waziri wa Mipango na Maendeleo ya Uchumi wakati wa kifo chake. Mboya aliuawa tarehe 5 Julai, 1969 katika mji mkuu wa Nairobi. Thomas Mboya Odhiambo alizaliwa tarehe 15 Agosti, 1930 katika Kilima Mbogo, karibu na mji Thika wakati huo sehemu yenyewe ilijulikana kama “ White Highlands “ kwa Kiingereza. Mboya alisomea katika shule mbalimbali za Kikatoliki. Mnamo Mwaka 1942, alijiunga na Shule ya Sekondari ya St Mary's School Yala iliyo katika jimbo la Nyanza. Mwaka wa 1946, alikwenda Holy Ghost College ambayo kwa sasa inaitwa Mang'u High School, ambapo alifanya vizuri hadi akafaulu kufanya mtihani wa Cambridge School Certificate . Mwaka wa 1948, alijiunga na Royal Sanitary Institute's Medical Training School for Sanitary Inspectors mjini Nairobi, baadaye alifuzu kama mkaguzi wa usafi mnamo mwaka wa 1950. Mwaka wa1955, Mboya alipokea udhamini wakimasomo kutoka Britain's Trades Union Congress kuhudhuria Ruskin College, Oxford, ambapo alisomea usimamizi wa viwanda. Alihitimu mwaka wa 1956. Aliporudi Kenya alijiunga na siasa wakati serikali ya Uingereza ilikuwa ikipata udhibiti wa Kenya Land Freedom Army iliyojulikana kama Mau Mau. Maisha ya Mboya kisiasa,yalianza baada ya kuajiriwa katika Nairobi City Council kama mkaguzi katika mwaka wa 1950
Chuo Kikuu cha Kilimo na Teknolojia cha Jomo Kenyatta

Chuo Kikuu cha Kilimo na Teknolojia cha Jomo Kenyatta (Jomo Kenyatta University of Agriculture and Technology - JKUAT) ni chuo kikuu cha umma kilicho karibu na jiji la Nairobi, Kenya. Chuo hiki kinapatikana mjini Juja, kilometa 36 Kaskazini Mashariki mwa Nairobi, katika barabara kuu ya Nairobi-Thika. Chuo hiki hutoa kozi katika Uhandisi, Sayansi, pamoja na Sanaa ya Uchoraji(Architecture) na Ujenzi (Construction). Chuo hiki kina nia imara ya utafiti katika maeneo ya teknolojia na uhandisi. JKUAT ilianzishwa mnamo mwaka 1981 kama Chuo cha Kilimo na Teknolojia (JKCAT), ambacho kilikuwa chuo cha kiwango cha katikati kilichoanzishwa na Serikali ya Kenya kwa msaada kutoka kwa Serikali ya Japani. Mipango ya kuanzisha JKCAT ilianza mnamo mwaka wa 1977. Mapema mwaka wa 1978, rais wa Kenya, Jomo Kenyatta, alichangia hekta mia mbili za shamba kwa ajili ya uanzishwaji wa chuo hicho. Kundi la kwanza la wanafunzi lilisajiliwa mnamo tarehe 4 Mei 1981. Rais mpya Daniel Arap Moi alikifungua rasmi chuo cha JKCAT mnamo tarehe 17 Machi 1982. Sherehe ya kwanza ya mahafali ilifanyika Aprili 1984 huku vyeti vya Diploma vikikabidhiwa kwa wahitimu katika Uhandisi wa Kilimo,teknnolojia ya chakula na bustani. Mnamo Tarehe 1 Septemba 1988, Daniel Arap Moi, alitangaza JKCAT kuwa Chuo husika cha Kenyatta University kupitia kwa Notisi ya kisheria, chini ya kifungu cha Sheria cha Kenyatta University (CAP 210C). Jina la JKCAT lilipadilishwa rasmi na kuwa Jomo Kenyatta University College of Agriculture and Technology (JKUCAT)
Corbin Bleu

Makala (au sehemu ifuatayo ya makala) inatoa habari bila kuonyesha vyanzo au uthibitisho wowote.Ona namna ya kutaja vyanzo hapa: Wikipedia:Umaarufu na Kutaja vyanzo.Ni lazima kuboresha makala kwa kutafuta vyanzo na kuvitaja kama marejeo, la sivyo sehemu ya makala au yote kabisa inaweza ikafutwa.Unaweza kuondoa kigezo hiki mara baada ya vyanzo sahihi kuwa vimeingizwa katika makala Corbin Bleu Reivers (anajulikana hasa kama Corbin Bleu; alizaliwa mnamo 21 Februari 1989) ni mwigizaji, mwanamitindo, mcheza ngoma, na mwimbaji kutoka Marekani.
Chama cha kisiasa

Chama cha kisiasa ni maungano ya watu wanaotafuta mamlaka katika dola na hasa serikali kwa kusudi la kutekeleza shabaha za kisiasa au za kifalsafa pamoja na faida kwa ajili ya vikundi fulani faida zao za binafsi. Vyama mara nyingi hutamka mwelekeo au itikadi fulani inayoandikwa katika programu yao. Katika mfumo wa vyama vingi kila chama kinagombea nafasi za bunge au serikali dhidi ya vyama vingine. Wakati wa uchaguzi kila chama kinapaswa kujieleza, kutetea matendo yake ya nyuma na kuonyesha jinsi kinavyotaka kuboresha mambo tofauti na vyama vingine. Kwa njia hii kila chama huchangia harakati ya kujenga nia ya jamii inamofanya kazi kama inashinda au kushindwa kwenye uchaguzi. Penye mfumo wa chama kimoja kazi ya chama itakuwa tofauti. Historia ina mifano ya kwamba chama pekee kinaelekea kwenye udikteta kwa viwango tofauti. Vyama hutofautiana sana kuhusu kiasi cha tofauti za maoni zinazoruhusiwa ndani yao, uhusiano kati ya viongozi na wanachama, kiasi cha uwezo wa wanachama kuathiri mwelekeo wa chama na umuhimu wa programu.
Mikoa ya Italia

Mikoa ya Italia ni vitengo vikuu vya utawala chini ya ngazi ya taifa nchini. Eneo lote la Italia limegawiwa katika mikoa 20. Kila mkoa huwa na kiwango cha madaraka cha kujiamulia, lakini mikoa 5 huwa na madaraka ya kujitawala. Madaraka hayo na kuwepo kwa kila mkoa yameandikwa katika katiba ya nchi. Kila mkoa - isipokuwa ule wa Bonde la Aosta - hugawiwa katika wilaya. Kikatiba kila mkoa huwa na madaraka ya kujiamulia kuhusu mambo pasipo sheria ya kitaifa na katika mambo yafuatayo: Mikoa mitano ya kujitawala huwa na madaraka makubwa zaidi yanayotofautiana kati ya mkoa na mkoa. Sababu za haki hizo za pekee ni za kihistoria na kuwepo kwa sehemu za wananchi wenye lugha mama tofauti na Kiitalia. Mikoa hii ni Bonde la Aosta (Kiitalia-Kifaransa), Friuli-Venezia Giulia (Kiitalia-Kifurlan-Kislovenia), Sardinia (Kisardinia), Sisili na Trentino-Alto Adige/Südtirol (Kiitalia - Kijerumani). Mikoa hii inaitwa "mikoa yenye sheria za pekee"; kwa mfano Friuli-Venezia Giulia inabaki na asilimia 60 za kodi kutoka eneo lake, Sardinia na 70%, Trentino-Alto Adige/Südtiro pamoja na Aosta zinashika 90% na Sisili inashika kodi zote chini ya mamlaka ya kimkoa.
Trieste

Trieste ni jina la mji mkuu wa mkoa wa Friuli-Venezia Giulia katika Italia. Kwa mujibu wa sensa iliyofanyika mwaka wa 2009, mji una wakazi wapatao 205,000 wanaoishi katika mji huu. Mji upo mita 2 juu ya usawa wa bahari.
William Speirs Bruce

William Speirs Bruce (1 Agosti 1867 - 28 Oktoba 1921) alikuwa mpelelezi kutoka Uskoti. Alizaliwa mjini London. Miaka ya 1902–1904 alisafiri Antaktiki. Aliaga dunia alipokuwa na umri wa miaka 54.
Hifadhi ya kisiwa cha Rubondo

Hifadhi ya Rubondo inapatikana katika kisiwa kilichopo pembezoni mwa Ziwa Victoria, ambalo ni ziwa la pili kwa ukubwa duniani, likiwa linazungukwa na nchi tatu, Tanzania, Kenya na Uganda. Imeundwa na mkusanyiko wa visiwa tisa vidogovidogo. Kisiwa cha Rubondo ni makazi na mazingira muafaka ya kuzaliana samaki wakiwemo sato na sangara. Sangara huweza kuwa na ukubwa wa hadi kilo 100. Fukwe za kisiwa hiki ni miongoni mwa makazi ya pongo na nzohe. Aidha hifadhi hii ni maskani makuu ya ndege na samaki kama zumbuli, chechele na taisamaki. Mbali na ndege hao kisiwa hiki ni makazi ya aina nyingine nyingi za ndege wa majini na mimea kadhaa ambayo hutoa harufu nzuri ya kuvutia. Wanyama wakazi wa hifadhi hii ni kama viboko, pongo, nzohe, fisi maji, mamba na pimbi ambao wanashirikiana makazi na wanyama waliohamishiwa katika hifadhi hii kama sokwe, tembo, mbega weusi na weupe na twiga. Hifadhi hii ina ukubwa wa kilometa za mraba 457 na iko kaskazini magharibi mwa Tanzania, katika mkoa wa Geita. Pia hifadhi hii -Inafikika kwa ndege za kukodi kutoka Arusha, Ziwa Manyara, Serengeti na Mwanza. -Kwa njia ya barabara kutoka Mwanza-Sengerema-Geita-Nkome kisha kwa boti hadi hifadhini. -Kwa meli ndogo kutoka Muleba na Bukoba vilevile kwa njia ya barabara kutoka wilaya za Biharamulo na Muleba kupitia kijiji cha Mganza
Parma

Parma ni mji wa Italia katika mkoa la Emilia-Romagna. Kwa mujibu wa sensa iliyofanyika mnamo mwaka wa 2009, mji una wakazi wapatao 180,000 wanaoishi katika mji huu. Mji upo m 55 kutoka juu ya usawa wa bahari.
Mlimau

Mlimau (Citrus × limon) ni mti wa jamii ya mchungwa unaozaa malimau.
Mndimu

Mndimu (Citrus aurantiifolia) ni mti wa jamii ya mchungwa unaozaa ndimu.
Mndimu Mtamu

Mndimu mtamu (Citrus × limetta) ni mti wa jamii ya mchungwa unaozaa ndimu tamu.
Bendera ya Kenya

Bendera ya Kenya ilizinduliwa rasmi tarehe kumi na mbili Desemba, mwaka wa 1963. Bendera ya Kenya ina msingi katika bendera ya muungano wa kitaifa wa Kenya African. Rangi zinaashiria weusi wengi wenyeji , nyekundu ni damu iliyomwagwa wakati wa mapambano ya uhuru, na kijani kibichi ni mali asili; mikanda meupe yaliongezwa baadaye na yanasimamia amani. Ngao nyeusi, nyekundu, na nyeupe ya jadi ya Kimaasai na mikuki miwili yanaashiria ulinzi wa mambo yote yaliyotajwa hapo juu. Rangi za bendera zimebuniwa na Hifadhi ya Taifa ya Kenya. Bendera ya Kenya imejikita kwenye bendera nyeusi juu ya nyekundu juu ya kijani ya chama cha KANU, chama cha siasa kilichoongoza mapambano ya uhuru wa Kenya. Baada ya uhuru, mikanda meupe, inayoashiria amani na umoja, na ngao zikaongezwa. Jamhuri ya Afrika ya Kati · Afrika Kusini · Algeria · Angola · Benin · Botswana · Burkina Faso · Burundi · Cabo Verde · Chad · Cote d'Ivoire · Eritrea · Eswatini · Ethiopia · Gabon · Gambia · Ghana · Guinea · Guinea-Bissau · Guinea ya Ikweta · Jibuti · Kamerun · Kenya · Komori · Jamhuri ya Kidemokrasia ya Kongo · Jamhuri ya Kongo · Lesotho · Liberia · Libya · Madagaska · Malawi · Mali · Mauritania · Misri1 · Morisi · Moroko · Msumbiji · Namibia · Niger · Nigeria · Rwanda · São Tomé na Príncipe · Senegal · Shelisheli · Sierra Leone · Somalia · Sudan · Sudan Kusini · Tanzania · Togo · Tunisia · Uganda · Zambia · Zimbabwe Jamhuri ya Kiarabu ya Sahrawi Visiwa vya Kanari / Ceuta / Melilla (Hispania) · Madeira (Ureno) · Mayotte / Réunion (Ufaransa) · Saint Helena (Ufalme wa Muungano) · Zanzibar (Tanzania)
Moi

Moi, MOI, au ikiandikwa tofauti, unaweza kuwa wamaanisha mkataba wa mafundisho. amezaliwa Katika lugha Kwa watu, Kwa pahali Kwa wanyama , Katika kompyuta , Kama ufupisho, inaweza kumaanisha: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Tagged

Tagged.com ni mfumo wa mtandao wa kijamii ulioanzishwa mnamo 2004. Tagged ni mojawapo ya mitandao inayozua malalamiko kutoka kwa wateja kwa kupokea barua pepe za uwongo na unachukuliwa kama mtandao wa kuwadanganya watu na barua pepe wasizozihitaji” na “zisizokuwa za maana" na watetezi wa wateja dhidi ya ulaghai. Afisi kuu iko San Francisco, Kalifonia, Marekani. Tagged Inc. ni mtandao ulioanzishwa na wanafunzi waliohitimu wa Chuo kikuu cha Harvard wajasirimali Greg Tseng na Johann Schleier-Smith". Wawili hao walikuwa wameanzisha Avavin, Inc., ambayo ilikuwa ni kampuni ya kulinganisha vitabu. Tseng hapo awali alikuwa mwanzilishi na Mkurugenzi Mkuu wa mtandao huru wa 'Jumpstart Technologies',  ambao baadaye ulitozwa faini ya $ 900.000 kwa madai ya ukiukaji wa sheria za CAN-spam, ambayo ilikuwa ndiyo adhabu kubwa iliyowahi kupeanwa ya kosa la aina hiyo.  Tseng amehitimu na A.B
Umaskini

Umaskini (kutoka neno la Kiarabu) ni hali ya ukosefu wa mahitaji ya msingi ya binadamu kama vile chakula, maji salama, huduma za afya, mavazi na nyumba kutokana na kukosa uwezo wa kuvinunua. Hii pia inajulikana kama umaskini uliokithiri au ufukara. Umaskini wa kadiri ni kuwa na rasilimali chache zaidi au mapato madogo zaidi kulingana na watu wengine katika jamii au nchi au hali ya wastani duniani. Hali hii pia hujulikana kama umaskini halisi au unyonge. Umaskini linganishi ni hali ya kuwa na rasilimali chache au kipato cha chini kuliko wengine kwenye jamii au nchi, au ikilinganishwa na wastani duniani kote. Umaskini unajumlisha pia matokeo yake upande wa siasa na jamii. Kupunguza ufukara ni kati ya malengo makuu ya taasisi nyingi za kimataifa, kama vile Umoja wa Mataifa na Benki ya Dunia. Benki hiyo imekadiria kuwa watu milioni 702.1 walikuwa wakiishi kifukara mno mwaka 2015, wakati walikuwa bilioni 1.75 mwaka 1990 (kutoka 37.1% hadi 9.6%)
Matumizi ya Lugha

Matumizi ya lugha hutahini uwezo wa mwanafunzi wa kuelewa na kukitumia Kiswahili kwa kuongea na kuandika. Lugha huundwa na: Huwa mbili: -->Irabu ni tano. (a, e, i, o, u) Irabu na Konsonanti (Matamshi na aina) Unapotamka irabu, hakuna hewa inayozuiliwa lakini konsonanti zinapotamkwa, hewa huzuiliwa na ala za matamshi.Kutamka Irabu(ulimi na midomo hutumika)--e, i: Ni za mbele ya ulimi, midomo imetandazwa.--a : Ni ya kati ya ulimi, midomo imetandazwa, ulimi huinuka na kutandazwa.--o, u: Ni za nyuma ya ulimi, midomo imeviringwa. >>Aina za Konsonanti Mifano ya silabi mwambatano: --bw: bwaga, bweka --nd: ndimu, ndoa, ndugu Kuna njia tatu: Mfano: Alipoenda alikuwa amechelewa. Mfano: Hapo pananuka. Hadija yuko kwa Mwangi. Alisafiri kwa basi Alimfokea kwa ghamidha Hujafika kwao. Mbili kwa tano (2/5) Ni kwa nini umetenda haya? Alifungwa jela kwa miaka kumi. Aliadhibiwa kwa utundu wake
Hifadhi ya Mlima Kilimanjaro

3°04′S 37°22′E{{#coordinates:}}: cannot have more than one primary tag per page Hifadhi ya Mlima Kilimanjaro ni hifadhi ya taifa inayopatikananchini Tanzania, lakini ni maarufu duniani kutokana na mandhari mazuri ya Mlima Kilimanjaro ambao ni mlima mrefu kuliko yote barani Afrika na unapatikana katika nchi ya Tanzania. Hifadhi hii ina ukubwa wa kilometa za mraba 755 na iko umbali wa kilometa 45 kutoka Moshi mjini, kusini mwa Mkoa wa Kilimanjaro, 2 ° 50'-3 ° 10'S latitudo, 37 ° 10'-37 ° 40'E longitudo. Hifadhi hiyo inajumuisha Mlima Kilimanjaro inayozungukwa na ukanda wa msitu wa mlimani ulio mita 1,820 (futi 5,970). Kilele cha Kibo, chenye urefu wa mita 5895 (futi 19340), ndicho kivutio kikubwa kwa wageni kutoka ndani na nje ya nchi kwa sababu ya kufunikwa na theluji mwaka mzima. Lakini pia kuna vilele vingine kama Shira, upande wa magharibi, kikiwa na urefu wa mita 3962, Mawenzi upande wa mashariki, chenye urefu wa mita 5149. Mlima Kilimanjaro ni moja kati ya milima ambayo kilele chake hufikiwa kwa urahisi na hivyo kuwa kivutio kikubwa kwa wapanda milima kutoka kila pande za dunia. Safari ya kupanda mlima huu humpitisha mpandaji katika kanda za hali ya hewa tofauti kuanzia ile ya nchi za tropiki hadi aktiki. Mnamo mwaka 2003, wanasayansi waligundua kuwa kiwango fulani cha magma kilikuwa mita 400 tu chini ya kasoko, kwa hiyo ilihofiwa kuwa volkano inaweza kuyeyuka (au kulipuka) kama vile Mlima Helena (USA), mnamo mwaka 1980. Ingawa hakuna habari sahihi inayojulikana kuhusu wakati mlipuko wa mwisho ulitokea, hadithi nyingi za huko zinaonyesha kwamba kulikuwa na moja kama miaka 170 iliyopita. Mkutano wa kilele wa volkano umefunikwa na barafu ya kudumu (the Glmann Glacier). Zaidi ya watalii 20,000 hupanda mlima huu kila mwaka wakiwemo wageni kutoka nje ya nchi na Watanzania. Mpandaji wa mlima huu huhitaji angalau siku tano, siku tatu kupanda na siku mbili kuteremka
Roland Emmerich

Roland Emmerich (amezaliwa 10 Novemba 1955) ni mwongozaji wa filamu, mwandishi-skrini, na mtayarishaji kutoka nchini Ujerumani. Anafahamika sana kwa kutengeneza filamu nyingi za majanga na mapigano. Filamu zake zimepata jumla ya mauzo zaidi ya $ bilioni 3 kwa hesabu ya dunia nzima, na kuwa zaidi ya hao wazawa wengine-waongozaji filamu kutoka barani Ulaya. Filamu zake zimepata mapato zaidi ya bilioni $1 kwa nchini Marekani, na kumfanya kuwa mwongozaji filamu wa nchini humo wa 14 kwa mapato makubwa wa muda wote. Ameanza shughuri zake katika soko la filamu kwa kuongoza filamu ya The Noah's Ark Principle ikiwa kama moja ya tasnifu yake akiwa Chuo Kikuu na kuwa mmoja kati walioanzisha kampuni ya utengenezaji wa filamu ya Centropolis Film Productions mnamo 1985 akiwa na dada'ke. Vilevile anafahimika kwa kuweka bayana kuwa yeye ni bwabwa. Emmerich alizaliwa mjini Stuttgart, Ujerumani na kukulia katika kitongoji cha Sindelfingen. Akiwa kijana, amepata kusafiri mbali kabisa huko barani Ulaya na Amerika ya Kaskazini katika matembezi yaliyotolewa hela na baba'ke, Hans, tajiri mwanzilishi wa kampuni ya utengenezaji wa mashine za bustani. Mnamo mwaka wa 1977, akaanza kusoma katika Chuo Kikuu cha Filamu na Televisheni cha Munich akiwa na nia ya kusomea msanifu matayarisho. Baada ya kutazama Star Wars Episode IV: A New Hope, akaamua kujiandikisha katika shule za vipindi vya uongozaji wa filamu. Akatengeneza kipande kifupi cha filamu kikiwa kama hitimisho la tasnifu yake mnamo mwaka wa 1981, ametunga na kuongoza urefu mzima wa The Noah's Ark Principle, ambayo hatimaye ilichaguliwa kama filamu funguzi ya Tamasha la Filamu la Berlin la mwaka wa 1984.
Chuo Kikuu cha Egerton

Egerton University ni chuo kikuu cha umma; kampasi kuu iko Njoro, karibu na mji wa Nakuru, Kenya. Chansela ni Daktrari Narendra Rameshchandra Raval na makamu wa chansela ni Profesa Isaac O. Kibwage. Shule ilianzishwa mwaka wa 1939 na awali ilikuwa yaitwa Egerton Farm School. Ilianzishwa kutokana na ruzuku ya ardhi ya ekari 740(3 km ²) kutoka kwa Bwana Maurice Egerton wa Tatton. Madhumuni ya awali ya shule ilikuwa ni kuanda vijana wazungu katika kazi katika kilimo. [onesha uthibitisho] Kufikia mwaka wa 1955, jina ilikuwa imebadilishwa kuwa Egerton Agricultural College. Kozi ya mwaka mmoja ya cheti na kozi ya stashahada ya miaka miwili katika kilimo zilikuwa zikifundishwa. Katika mwaka wa 1958, Bwana Egerton alichangia tena ekari 1,100(4,5 km ²) nyengine ya ardhi. [onesha uthibitisho] Mapema baadaye, chuo kilifunguliwa kwa watu wa jamii zote kutoka Kenya na nchi nyingine za Afrika. Mwalimu mkuu wa kwanza mwafrika, Dr. William Odongo Omamo, aliteuliwa mwaka wa 1966
Somo la Uchumi

Makala hii ina dalili ya kutungwa kwa kutegemea programu ya kompyuta kama vile "Google translation" au "wikimedia special:content translation" bila masahihisho ya kutosha. Watumiaji wanaombwa kuchunguza tena lugha, viungo na muundo wake. Wakiridhika na hali yake wanaweza kuondoa kigezo hiki kinachoonekana kwenye dirisha la kuhariri juu ya matini ya makala kwa kutumia alama za {{tafsiri kompyuta}} . Somo la uchumi ni sayansi ya jamii ambayo hutafiti uzalishaji, usambazaji, na matumizi ya bidhaa na huduma. Neno uchumi linatokana na kitenzi "kuchuma". Jina la Kiingereza economy linatokana na neno la Kigiriki cha Kale oikonomia lenye maana ya "usimamizi wa kaya, utawala" (kutoka oikos, "nyumba" + nomos, "desturi" au "sheria"), kwa hiyo "sheria za nyumba (kaya)". Aina za masomo ya kiuchumi ya kisasa zilizotokana na somo pana la uchumi wa kisiasa katika miaka ya mwisho ya karne ya 19, kutokana na matamanio ya kuchukua mwelekeo jarabati unaofaa zaidi sayansi za kiasilia. Ufafanuzi unaojumuisha mengi ya masomo ya kiuchumi ya kisasa ni ule wa Lionel Robbins katika insha yake: “Insha Juu ya Asili na Umuhimu wa Uchumi wa Kisayansi." Uhaba unamaanisha kuwa rasilimali zinazopatikana hazitoshelezi mahitaji yote. Ikiwa hakuna uhaba na kuna matumizi badala ya rasilimali zinazopatikana, basi hakuna shida ya kiuchumi. Hivyo somo lililofafanuliwa linahusu utafiti wa chaguzi kama vile zinavyobadilishwa na vishawishi na rasilimali. Somo la uchumi linalenga kufafanua vile uchumi hufanya kazi na vile viungo vya kiuchumi hufanya kazi pamoja
Haiku

Haiku ni aina ya shairi ambayo huandikwa hasa katika nchi ya Japani. Matsuo Basho ndiye mwanzilishi wa aina hii ya kipekee ya shairi. Hata hivyo, nchi nyingine mbali na Japani zimeanza kuandika haiku. Malenga toka sehemu nyingi ikiwemo Kenya wamejitosa katika ukumbi wa uandishi wa haiku. Shairi hili huwa na mishororo mitatu na ubeti mmoja pekee. Mshororo wa kwanza huwa na silabi tano, mshororo wa pili huwa na silabi saba na mshororo wa tatu na ambao ndio wa mwisho, huwa na silabi tano. Hivyo kwa jumla, haiku huwa na silabi kumi na saba. Haiku yenye kufuatilia arudhi ya aina hii ni haiku ya kitamaduni. Malenga wengi nchini Japani huandika shairi la kitamaduni lenye kufuatilia mpango wa silabi 5-7-5. Malenga ambao sio wajapani huandika kufuatia mtindo huu. Hata hivyo, kwa sababu ya tofauti iliyopo kati ya lugha ya kijapani na lugha za nchi hizi zingine, malenga wasio wajapani wanaweza kuandika haiku ambazo hazifuatilii mpangilio wa silabi wa 5-7-5. Jambo la kuzingatia kwa malenga wasio Wajapani ni kwamba, haiku zisizofuatilia mpangilio wa 5-7-5 zinatakiwa kuwa fupi
Safaricom

Safaricom, ni kampuni ya mtandao inayoongoza nchini Kenya. Ilianzishwa mwaka wa 1997 kama raslimali ya Telkom Kenya. Mwezi Mei mwaka wa 2000, kundi la Vodafone PIC kutoka Uingereza, ambalo ndilo kampuni kubwa la mawasiliano duniani, lilimiliki asilimia 40 ya kampuni na usimamizi wa majukumu ya kampuni. Kuanzia tarehe 17 Mei 2006, Michael Joseph aliteuliwa kuwa afisa mkuu wa kampuni hii. Ripoti za karibuni katika vyombo vya habari zinaonyesha kuwa Vodafone PIC kutoka Uingereza inamiliki asilimia 35 peke yake na asilimia 5 iliyobaki inamilikiwa na kampuni ndogo inayojulikana kama, Mobitelea Ventures Limited, Taarifa hizi zilisabisha mayowe ambapo ilibidi afisa mkuu, Michael Joseph kuitwa mbele ya PIC "Public Investment Committee", ambapo aliweza kukanusha kuwa anajua mbia huyo mwingine. Inaaminika sana kwamba serikali ya zamani iliweza kuashiria Vodafone kuwapa asilimia 5 kama malipo ya kuwapa maafisa wao vyeo vya juu katika utawala. Fursa ya Safaricom kuwapa umma hisa, katika soko la hisa la Nairobi, ilifungwa katikati mwa mwezi Aprili mwaka wa 2008. Safaricom inaajiri watu zaidi ya 1500 hasa katika vituo vyake katika Nairobi na miji mingine mikubwa kama Mombasa, Kisumu, Nakuru na Eldoret ambayo inasimamia maduka yake. Hivi sasa, iko kila pahali katika taifa hili ili kuhakikisha wateja nchini kote wamepata bidhaa na huduma za kampuni hii. Kwanzia mwezi wa Oktoba mwaka wa 2007, Safaricom inajivunia kuwa na wigo wa wateja takriban milioni 8, ambao wengi wao wako katika miji mikubwa - Nairobi, Mombasa, Kisumu na Nakuru. Makao makuu ya Safaricom iko katika jumba la Safaricom ,barabara kuu ya Waiyaki katika jiji la Westlands, mjini Nairobi. Ina ofisi nyingine katikati mwa mjini Nairobi katika jengo la I & M, Kenyatta Avenue, mtaa wa Kimathi na kaitka jumba Shankardass ambayo iko karibu na jumba la sinema lijikanavyo kama "Kenya Cinema" mtaani wa "Moi Avenue"